ആഢംബരകാറിന്റെ അഭ്യാസപ്രകടനത്തില് മകന് നഷ്ടമായ ഉമ്മ കോടതിയില് ഒളിച്ചുകളിക്കല്ലേ പൊലീസേ.... ബി.ടെക് വിദ്യാര്ത്ഥി അഫ്ലഹ് ഫറാസ് കൊല്ലപ്പെട്ട കേസില് കക്ഷി ചേരാന് മാതാവ് അപേക്ഷ നല്കി തലശ്ശേരി: തിരക്കേറിയ റോഡിലൂടെ അമിതവേഗതയില് അഭ്യാസപ്രകടനം നടത്തിയ ആഢംബര കാറിടിച്ച് മരിച്ച താഴെ ചമ്ബാട് സ്വദേശി അഫ്ലഹ് ഫറാസിന്റെ മാതാവ് കേസില് കക്ഷി ചേരാന് ഹരജി നല്കി. ബിടെക് വിദ്യാര്ത്ഥിയായ അഫ്ലഹ് ഫറാസ് മരിക്കാനിടയായ സംഭവത്തില് പൊലീസ് കടുത്ത അലംഭാവം കാട്ടുന്നുവെന്ന് ആക്ഷേപം ഉയരുമ്ബോഴാണ് കുറ്റാരോപിതന് മുന്കൂര് ജാമ്യം നല്കുന്നതിനെ എതിര്ത്ത് അഫ് ലഹിന്റെ മാതാവ് സൈദാര് പള്ളി ഗുല്ദസ്തയില് ഫാസില തായത്ത് അഡ്വ. കെ. വിശ്വന് മുഖേന ജില്ലാ കോടതിയെ സമീപിക്കുകയായിരുന്നു. ഇതടക്കമുള്ള ഹരജികള് ഇന്ന് കോടതി പരിഗണിക്കും. ഇക്കഴിഞ്ഞ ജൂലായ് 19ന് രാത്രിയില് ജൂബിലി റോഡിലുണ്ടായ സംഭവത്തില് ഫാസിലയുടെ മകനും ചെന്നൈ ഭാരതിയാര് യൂണിവേഴ്സിറ്റിയിലെ ബി.ടെക് വിദ്യാര്ത്ഥിയുമായ താഴെചമ്ബാട് എഴുത്തുപള്ളിയില് ആമിനാസില് അഫ് ലാഹ് ഫറാസ് 19 ദാരുണമായി മരിച്ചത്. അപകടം വരുത്തിയ യുവാവിനെ തൊട്ടടുത്ത ദിവസം തന്നെ തിരിച്ചറിഞ്ഞിരുന്നുവെങ്കിലും ഉന്നത ബന്ധങ്ങളും സ്വാധീനവും സാമ്ബത്തികവും ഉള്ള പ്രതിയെ പിടികൂടാന് അന്വേഷണ ഉദ്യോഗസ്ഥന് ഇതുവരെ തയ്യാറായിട്ടില്ലെന്നാണ് ആക്ഷേപം. അപകടത്തിനിടയാക്കിയ കാറോടിച്ചിരുന്ന കതിരൂര് ഉക്കാസ് മെട്ടയിലെ ഒമേഴ്സില് റൂബിന് ഒമര് 20 ഇപ്പോഴും ഒളിവിലാണ്. കഴിഞ്ഞദിവസമാണ് തലശ്ശേരി ജില്ലാ കോടതിയില് ഒമര് മുന്കൂര് ജാമ്യ ഹരജി സമര്പ്പിച്ചത്. കുറ്റാരോപിതനെ ഏതുവിധേനയും രക്ഷപ്പെടുത്തിയെടുക്കാനാണ് പൊലീസിന്റെ ശ്രമമെന്നാണ് അഫ് ലഹിന്റെ കുടുംബത്തിന്റെ ആരോപണം. കേസ് നരഹത്യയ്ക്ക് പ്രതി മറയത്ത് പ്രതിഷേധം കനത്തതോടെ നരഹത്യയ്ക്കാണ് പൊലീസ് കേസെടുത്. പക്ഷെ രണ്ടാഴ്ച കഴിഞ്ഞിട്ടും റൂബിന് ഉമര് ഇപ്പോഴും മറയത്തുതന്നെയാണ്.റൂബിനായി വ്യാപക തിരച്ചില് നടത്തുന്നുണ്ട് എന്നാണ് പൊലീസ് വിശദീകരണം. ജൂലായ് 20 ചൊവ്വാഴ്ച രാത്രി ഒന്പതരമണിയോടെയാണ് അപകടമുണ്ടായത്. ബലിപെരുന്നാള് ആഘോഷിക്കാന് നാല് സുഹൃത്തുക്കളോടൊപ്പം പജീറോ കാറില് തലശ്ശേരിയിലെത്തിയ ഉമര് കവല തോറും ഡ്രിഫ്റ്റ്,ബേണ് ഔട്ട് തുടങ്ങിയ സാഹസ പ്രകടനങ്ങള് നടത്തിയിരുന്നു. ശരവേഗത്തില് നഗരം ചുറ്റിയ സംഘത്തിന്റെ പ്രകടനം ആളുകളെ ഭയപ്പെടുത്തുന്നതായിരുന്നു.ജൂബിലി ജംഗ്ഷനിലെ വളവില് റോംഗ് സൈഡ് കയറിയ പജീറോ ബന്ധുവീട്ടില് ലാപ്ടോപ് വാങ്ങാന് പോയി മടങ്ങുകയായിരുന്ന അഫ്ളഹ് ഫറാസിന്റെ ബൈക്കില് ഇടിച്ചാണ് അപകടം. ഉടന് തന്നെ കാറിന്റെ നമ്ബര്പ്ലേറ്റ് അഴിച്ചുമാറ്റി സംഘം മുങ്ങി. സി.സി ടി.വിയില് നിന്ന് തെളിവുകിട്ടിയിട്ടും തലശ്ശേരി പൊലീസ് കേസ് ആദ്യം ഗൗരവത്തിലെടുത്തിരുന്നില്ല. ആക്ഷന് കമ്മറ്റിയുണ്ടാക്കി നാട്ടുകാര് മുഖ്യമന്ത്രിക്കടക്കം പരാതി നല്കി പ്രതിഷേധം കടുപ്പിച്ചതോടെയാണ് നരഹത്യയ്ക്ക് കേസെടുത്തത്. കുടുംബത്തിലെ വലിയ പ്രതീക്ഷയായിരുന്നു അവന്. അതാണ് ഉന്നത സ്വാധീനവും പണവുമുള്ള ചിലര് ക്രൂരമായ വിനോദത്തിലുടെ കെടുത്തിക്കളഞ്ഞത്.ഇവര് രക്ഷപ്പെട്ടു കൂടാ.. പ്രതിയുടെ ജാമ്യ ഹരജി പരിഗണിയ്ക്കുമ്ബോള്, തനിക്ക് പറയാനുള്ളത് കൂടി കേള്ക്കാന് കോടതി അവസരമുണ്ടാക്കിത്തരണം ഫാസില തായത്ത് ഫറാസിന്റെ മാതാവ് കുബേരന്മാര്ക്ക് വിലസാം: അരപട്ടിണിക്കാര്ക്ക് പെറ്റിയടി മനുഷ്യജീവന് വില കല്പ്പിക്കാതെ, ആ ഢംബരക്കാറുകളില് റോഡുകളെ ഉത്സവമാക്കുമ്ബോള് കണ്ണടക്കുന്ന അധികൃതര് ജോലിയുമായി ബന്ധപ്പെട്ട് ബൈക്കിലും മറ്റും പോകുന്ന പാവങ്ങളെ ചെറിയ കുറ്റങ്ങളില് പോലും കടുത്ത നടപടിക്ക് വിധേയമാക്കുകയാണ്.സ്വാധീനമുണ്ടെങ്കില് ട്രാഫിക് നിയമങ്ങളെ കാറ്റില് പറത്തി ഗതാഗതക്കുരുക്കേറിയ ഇടുങ്ങിയ റോഡുകളില് മരണപ്പാച്ചില് നടത്തിയാലും പ്രശ്നമില്ല.